

**PRAVILNIK NATJEČAJA**

Nacionalnog programa stipendiranja

„Za žene u znanosti” 2018.

# u organizaciji

L’ORÉALA ADRIA d.o.o. i

Hrvatskog povjerenstva za UNESCO pri Ministarstvu kulture

Pod pokroviteljstvom Hrvatske akademije znanosti i umjetnosti i

 uz potporu Rektorskog zbora Republike Hrvatske

8. studenoga 2017.

## OSNOVNI PROPISI

1. **UVJETI ZA PRISTUP**

Kandidatkinje moraju zadovoljiti sljedeće kriterije:

* 1. Sve prijave moraju biti predane na službenom obrascu za prijavu uz priloženu odgovarajuću dokumentaciju (preslike). Sve prijave trebaju biti naslovljene na predsjednika Izbornog povjerenstva Nacionalnog programa stipendiranja „Za žene u znanosti“.
	2. Kandidatkinje, polaznice doktorskog studija iz područja prirodnih znanosti, medicine i zdravstva te biotehničkih znanosti uključujući i interdisciplinarna područja, ne smiju biti starije od 35 godina na dan **8. prosinca 2017. godine**.
	3. Kandidatkinje moraju imati državljanstvo Republike Hrvatske te prebivalište u Republici Hrvatskoj.
	4. Stipendije će biti dodijeljene kandidatkinjama, polaznicama doktorskog studija na području prirodnih znanosti, medicine i zdravstva te biotehničkih znanosti, uključujući i interdisciplinarna područja, na završnom stupnju izrade doktorske disertacije, što je potvrđeno od strane mentora (izjava mentora u obrascu prijave), a koje znanstveni rad u svrhu izrade doktorske disertacije provode na znanstvenim institucijama u Republici Hrvatskoj.
	5. Prijave kandidatkinja koje su se prijavile za stipendiju drugu godinu zaredom neće se uzeti u obzir za razmatranje.
	6. Iznos stipendije je 5.000 eura (HNB kunska protuvrijednost na dan isplate), a iznos će biti isplaćen jednokratno na žiroračun stipendistica. Ukupno će biti dodijeljene četiri (4) stipendije, s napomenom da Izborno povjerenstvo zadržava pravo odobriti i manji broj stipendija od broja predviđenih natječajem u skladu s procjenom kvalitete i pogodnosti za odobravanje stipendije kandidatkinjama nakon pregleda svih prijava.
	7. Prijave u dva primjerka (jedan tiskani i jedan elektronički) moraju biti zaprimljene u uredu Hrvatskog povjerenstva za UNESCO pri Ministarstvu kulture (Runjaninova 2, Zagreb) odnosno putem elektroničke pošte **(t****unesco@min-kulture.hr )**najkasnije do **8. prosinca 2017. godine u 24:00h.**
	8. Izbor stipendistica bit će dovršen tijekom ožujka 2018. godine.
	9. Odabrane kandidatkinje primit će pisanu odluku Izbornog povjerenstva, a rezultati natječaja bit će objavljeni na mrežnim stranicama Ministarstva kulture, [www.min-kulture.hr](http://www.min-kulture.hr) nakon svečanosti dodjele stipendija tijekom travnja 2018. godine.
		1. Preslike dokumenata prijavljenih kandidatkinja neće biti vraćene.
	10. Dobitnicama će stipendije biti dodijeljene na organiziranoj svečanosti. Datum i mjesto održavanja bit će naknadno određeni.

## PROCEDURA PRIJAVE

* 1. Svaka prijava mora biti predana na službenom obrascu za prijavu i naslovljena „Za predsjednika Izbornog povjerenstva Nacionalnog programa stipendiranja „Za žene u znanosti“.
	2. Prijava mora sadržavati sljedeće:
* **ispunjeni obrazac za prijavu**;
* **sažetak prijave** (do 1800 znakova – s glavnim podatcima – ime, prezime, godina rođenja, institucija na kojoj je kandidatkinja zaposlena, institucija na kojoj se izrađuje doktorski rad, ukratko opis disertacije).
* **životopis** (najviše 1500 znakova);
* **preslika osobne iskaznice** (prednja i stražnja strana);
* **preslike diploma ili završenih stupnjeva te prijepis ocjena s fakulteta**;
* **detaljan opis dosadašnjeg znanstvenog rada kandidatkinje** (do 2000 znakova);
* **potpisana preporuka znanstvenog mentora (ili komentora) i izjava o osobnom doprinosu kandidatkinje** u navedenim publikacijama, koje može poslati sam mentor ili komentor na ime kandidatkinje, te sama kandidatkinja, u elektroničkom obliku na e-mail adresu unesco@min-kulture.hr do kraja natječaja (8. prosinca 2017.). Prijave bez preporuke mentora neće se uzimati u obzir.
* **ispis svih znanstvenih publikacija kandidatkinje iz CROSBI baze**;
* **primjerci/preslike značajnijih publikacija** (najviše 3!) s kratkim opisom doprinosa kandidatkinja;
* *izvornici svih dokumenata odnosno ovjerene preslike bit će zatražene na uvid od kandidatkinja koje uđu u uži izbor*.

**Važno!** Primjerak popunjenog obrasca s traženim prilozima (prijavu) potrebno je priložiti i u elektroničkom obliku na**unesco@min-kulture.hr****.** Priloge prijavi koja se šalje u elektroničkom obliku potrebno je skenirati.

* 1. Prijave koje su nepotpune ili su zaprimljene nakon naznačenog roka (**8. prosinca 2017. godine do 24:00h**) neće biti razmatrane.
	2. Tiskane prijave se sa preslikama svih priloga šalju na adresu:

## Hrvatsko povjerenstvo za UNESCO pri Ministarstvu kulture

Za predsjednika Izbornog povjerenstva Nacionalnog programa stipendiranja „Za žene u znanosti“

**Ministarstvo kulture RH, Runjaninova 2, 10000 Zagreb**

1. **INTERNATIONAL RISING TALENTS PROGRAM**

Temeljem prijedloga Nacionalnog Izbornog povjerenstva „Za žene u znanosti“ jednoj dobitnici nacionalne stipendije za 2018. godinu bit će omogućena prijava za međunarodnu stipendiju programa *„International Rising Talents“* u skladu s propozicijama navedenog programa, a koju dodjeljuje internacionalna L'Orealova fondacija u suradnji s UNESCO-om. Odabrana kandidatkinja bit će pravovremeno obaviještena o odabiru.

1. **OBJAVA DOBITNICA STIPENDIJA**
	1. Dobitnice stipendija bit će obaviještene elektroničkom poštom.
	2. Popis dobitnica stipendija bit će objavljen na mrežnim stranicama Ministarstva kulture ([www.min-kulture.hr](http://www.min-kulture.hr/)) nakon svečanosti dodjele stipendija.

## PRAVA I OBVEZE STRANAKA

* 1. Stipendije će biti isplaćene jednokratno na **žiroračun** o kojem će sve potrebne informacije dati izabrane kandidatkinje. Ugovor o stipendiranju se potpisuje sa L'Orealom ADRIA d.o.o. sa sjedištem na Zavrtnici 17, Zagreb.
	2. Stipendije će biti uplaćene *u roku od 30 dana* od svečane dodjele stipendija kandidatkinjama na broj žiroračuna naknadno dostavljenoga na upit organizatora programa.
	3. Izabrane stipendistice nastavit će sa znanstvenim radom na znanstvenim institucijama u Republici Hrvatskoj tijekom perioda primanja stipendije odnosno do završetka doktorata.
	4. Stipendistice će u svojim tezama i publikacijama spomenuti da su stipendirane iz programa „Za žene u znanosti“ u organizaciji Hrvatskog povjerenstva za UNESCO pri Ministarstvu kulture i L’Oreala ADRIA.
	5. Stipendistice su suglasne da će se osobni podatci: ime, prezime, titula, podatci vezani za profesionalni život, slika i video materijal, kao i podatci iz ove prijave moći koristiti od strane tvrtke L'Oreal ADRIA d.o.o. kao i s njim povezanim društvima, Hrvatskim povjerenstvom za UNESCO pri Ministarstvu kulture, kao i drugim organizacijama povezanim s Hrvatskim povjerenstvom za UNESCO (kao što je sama organizacija UNESCO), a u svrhu prezentacije istraživanja i općenito znanstvenoga rada stipendistice te stipendije iz ovog natječaja i organizatora samog natječaja u sredstvima javnog priopćavanja, kao što su tisak, televizija, internet, društvene mreže, fotografije, brošure kao i distribuciju istih te da će na aktivni način i u dobroj vjeri sudjelovati u tim aktivnostima.
	6. Stipendistice će nakon završetka doktorskog studija primjerak doktorske disertacije (elektroničko izdanje) poslati, naslovljeno na predsjednika Izbornog povjerenstva „Za žene u znanosti”, na elektroničku adresu Hrvatskog povjerenstva za UNESCO, **unesco@min-kulture.hr****.**
	7. Stipendistice će obavijestiti predsjednika Izbornog povjerenstva (na e-mail Hrvatskog povjerenstva za UNESCO, **unesco@min-kulture.hr**) u slučaju:
* promjene mjesta zaposlenja ili studija
* napuštanja znanstvenog projekta.

U slučaju napuštanja i/ili promjene znanstvene institucije, Izborno povjerenstvo će odlučiti o dopuštenosti takve promjene u smislu mogućeg povlačenja iznosa ili dijela iznosa uplaćenog po osnovi dodijeljene stipendije.

* 1. U slučaju spora u vezi samog natječaja, kao i odnosa proizišlih iz natječaja, nadležan će biti sud stvarne nadležnosti u Zagrebu.